May 18,2016
రూ.511లకే విమానయానం
న్యూఢిల్లీ : ప్రముఖ చౌక విమానయాన సేవల సంస్థ స్పైస్‌జెట్‌ ప్రయాణికులను ఆకర్షించడానికి మరోసారి డిస్కౌంట్‌ ఆఫర్‌ను ప్రకటించింది. తిరుగు ప్రయాణంలో 50 శాతం రాయితీ ఇవ్వనున్నట్లు ఎయిర్‌ ఏషియా ప్రకటించిన నేపధ్యంలో స్పైస్‌జెట్‌ కూడా మూడు రోజుల తగ్గింపు ధరలతో ముందుకు వచ్చింది. సంస్థ 11వ వార్షికోత్సవం సందర్బంగా స్వదేశీ విమానయానం బేస్‌ఫేర్‌ రూ. 511 నుంచి, అంతర్జాతీయ రూట్లలో రూ.2,111 నుంచి ఇవ్వనున్నట్లు ప్రకటించింది. అయితే వీటికి పన్నులు అదనంగా చెల్లించాల్సి ఉంటుంది. గురువారం లోపు టికెట్లను బుక్‌ చేసుకున్న వారికి మాత్రమే ఈ ఆఫర్లు లభిస్తాయని స్పైస్‌జెట్‌ వెల్లడించింది. స్వదేశీ ప్రయాణాలను జూన్‌ 15 నుంచి సెప్టెంబర్‌ 30 లోగా, విదేశీ ప్రయాణాలు అయితే జూన్‌ 1 నుంచి జూలై 20 వరకు చేయాల్సి ఉంటుంది. కేవలం స్పైస్‌జెట్‌ నెట్‌వర్క్‌లోని డైరెక్ట్‌ విమానాలకు మాత్రమే ఈ ఆఫర్‌ వర్తిస్తుందని తెలిపింది.
మీ స్నేహితులకు రికమెండ్ చెయ్యండి